CELEX: 32006R1587
Language: hr
Date: 2006-10-23 00:00:00
Title: 

18/Sv. 004
            
            
               HR
            
            
               Službeni list Europske unije
            
            
               34
            
         32006R1587
   
               L 294/25
            
            
               SLUŽBENI LIST EUROPSKE UNIJE
            
            
               23.10.2006.
            
         
      UREDBA KOMISIJE (EZ) br. 1587/2006
   od 23. listopada 2006.
   o izmjeni Uredbe Vijeća (EZ) br. 765/2006 o mjerama ograničavanja protiv predsjednika Lukašenka i određenih dužnosnika Belarusa
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 765/2006 od 18. svibnja 2006. o mjerama ograničavanja protiv predsjednika Lukašenka i određenih dužnosnika Bjelarusa (1), a posebno njezin članak 8. stavak (a),
   budući da:
   
               (1)
            
            
               U skladu s Uredbom (EZ) br. 765/2006, zamrznuta su sva financijska sredstva i gospodarski izvori koji pripadaju, koji su u vlasništvu, koje drži ili koji su pod nadzorom predsjednika Lukašenka, kao i oni koji pripadaju, koji su u vlasništvu, koje drže ili koji su pod nadzorom određenih drugih dužnosnika Bjelarusa koji su odgovorni za kršenje međunarodnih izbornih normi na predsjedničkim izborima održanim 19. ožujka 2006. u Bjelarusu i za oštre mjere protiv civilnog društva i demokratske opozicije, te s njima povezanih fizičkih ili pravnih osoba, subjekata ili tijela navedenih u Prilogu I.
            
         
               (2)
            
            
               Odlukom Vijeća 2006/718/ZVSP (2) izmijenjen je Prilog IV. Zajedničkom stajalištu 2006/276/ZVSP (3) koji navodi popis fizičkih i pravnih osoba, subjekata i tijela na koje se treba odnositi zamrzavanje financijskih sredstava i gospodarskih izvora predviđeno Zajedničkim stajalištem. Prilog I. stoga bi trebalo na odgovarajući način izmijeniti.
            
         
               (3)
            
            
               Kako bi se osigurala učinkovitost mjera predviđenih u ovoj Uredbi, ova Uredba mora odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 765/2006 mijenja se kako je određeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. listopada 2006.
      
         
            Za Komisiju
         
         Eneko LANDÁBURU
         
         
            Glavni direktor za vanjske odnose
         
      
   
   
      (1)  SL L 134, 20.5.2006., str. 1.
   
      (2)  SL L 294, 25.10.2006., p. 72.
   
      (3)  SL L 101, 11.4.2006., str. 5. Zajedničko stajalište kako je izmijenjeno Zajedničkim stajalištem 2006/362/ZVSP (SL L 134, 20.5.2006., str. 45.).
   PRILOG
   Prilog I. Uredbi (EZ) br. 765/2006 mijenja se kako slijedi:
   
               (1)
            
            
               Tri stupca, pod nazivom „Adresa”, „Broj putovnice” i „Državljanstvo”, umeću se u Prilog I.
            
         
               (2)
            
            
               Dodaju se sljedeće fizičke osobe:
               
                           (a)
                        
                        
                           
                              „Ime: Bortnik, Sergej. Ime bjelaruskim načinom pisanja: БОРТНIК Сяргей. Ime ruskim načinom pisanja: БОРТНИК Сергей. Položaj: državni odvjetnik. Adresa: Ul. Surganovo 80-263, Minsk, Bjelarus. Datum rođenja: 28.5.1953. Mjesto rođenja: Minsk. Br. putovnice: MP 0469554.”;
                           
                        
                     
                           (b)
                        
                        
                           
                              „Ime: Migun, Andrej. Ime bjelaruskim načinom pisanja: МIГУН Андрэй. Ime ruskim načinom pisanja: МИГУН Андрэй. Položaj: državni odvjetnik. Adresa: Ul. Goretskovo 53-16, Minsk, Bjelarus. Datum rođenja: 5.2.1978. Mjesto rođenja: Minsk. Br. putovnice: MP 1313262.”;
                           
                        
                     
                           (c)
                        
                        
                           
                              „Ime: Ribakov, Aleksej. Ime bjelaruskim načinom pisanja: РЫБАКОЎ Аляксей. Ime ruskim načinom pisanja: РЫБАКОВ Алексей. Položaj: sudac Okružnog suda Minsk Moskovsky. Adresa: Ul. Jesenina 31-1-104, Minsk, Bjelarus.”;
                           
                        
                     
                           (d)
                        
                        
                           
                              „Ime: Jasinovič, Leonid Stanislavovič. Ime bjelaruskim načinom pisanja: ЯСIНОВIЧ Леанiд Станiслававiч. Ime ruskim načinom pisanja: ЯСИНОВИЧ Леoнид Станиславoвич. Položaj: sudac Okružnog suda Tsentralny Minsk. Adresa: Ul. Gorovtsa 4-104, Minsk, Bjelarus. Datum rođenja: 26.11.1961. Mjesto rođenja: Buchany, okrug Vitebsk, Bjelarus. Br. putovnice: MP 0515811.”
                           
                        
                     
         
               (3)
            
            
               Unos „Ime: Naumov, Vladimir Vladimirovič. Datum rođenja: 1956. Položaj: ministar unutarnjih poslova” zamjenjuje se s:
               „Ime: Naumov, Vladimir Vladimirovič. Datum rođenja: 7.2.1956. Položaj: ministar unutarnjih poslova”.